

Република Србија

Град Ниш

ГРАДСКО ВЕЋЕ

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 807/2018-03

Датум: 29.06.2018. године

**СКУПШТИНА ГРАДА НИША**

**-председнику мр Радету Рајковићу-**

Предмет: Предлог за допуну дневног реда

У складу са овлашћењем прописаним чланом 77. Пословника Скупштине града Ниша („Службени лист града Ниша“, број 6/2017 – пречишћен текст), Градско веће града Ниша упућује предлог да се предложени дневни ред за седницу Скупштине града, заказану за 03.07.2018.године, допуни следећим тачкама:

1. Предлог одлуке о отпису потраживања доспелих на дан 31.12.2015. године по основу неизмирених локалних јавних прихода Града Ниша Акционарског друштва „Индустрија обуће“ Београд
2. Предлог одлуке о одређивању лица надлежног за оверу обрачуна средстава за исплату зарада запослених у јавним предузећима и друштвима капитала чији је оснивач Град Ниш, као и начину овере обрачуна

Предлоге наведених аката, Градско веће је утврдило на седници Већа одржаној дана 29.06.2018. године.

Предлог одлуке о отпису потраживања доспелих на дан 31.12.2015. године по основу неизмирених локалних јавних прихода Града Ниша Акционарског друштва „Индустрија обуће“ Београд утврђен је на основу препоруке Владе РС дате Закључком 05 бр.023-5096/2015 и Закључком 05 бр.023-8329/2015. Наведеним закључцима Влада Републике Србије је наложила државним повериоцима да донесу одлуку о отпису потраживања према субјекту приватизације - Акционарском друштву „Индустрија обуће“ Београд. У складу са наведеним, предлаже се Скупштини Града Ниша да донесе предметну одлуку.

Разлог за доношење одлуке о одређивању лица надлежног за оверу обрачуна средстава за исплату зарада запослених у јавним предузећима и друштвима капитала чији је оснивач Град Ниш, као и начину овере обрачуна, је у одређивању лица надлежног за оверу обрачунатих средстава за исплату зарада запослених, на Обрасцу ЗИП-1, с обзиром на то да предузеће не може извршити исплату зарада пре овере Обрасца ЗИП-1. Ефекти доношења предложене Одлуке су повећање степена контроле исплате зарада и запошљавања у јавним предузећима.

На основу свега наведеног, предлаже се допуна дневног реда седнице Скупштине града Ниша, заказане за уторак, 03.07.2018. године.

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Проф. др Милош Банђур**